ประจำเดือนมาวันที่ 23-27/10/62 ละมีเพศสัมพันในวันถัดมาคือวันที่28 ไม่ใส่ถุง หลั่งนอก แต่กินยาคุมทันทีและมีเลือดออกหลังมีเพศสัมพัน จะท้องมั้ยคะ
สวัสดีค่ะ mm1283,หากประจำเดือนมาวันที่ 23 ก.ย. และได้มีเพศสัมพันธ์ในวันที่ 28 ก.ย. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงไม่จำเป็นต้องทานยาคุมฉุกเฉินก็ได้สำหรับเลือดที่ออกหลังจากมีเพศสัมพันธ์ น่าจะเป็นเลือดประจำเดือนที่ยังค้างอยู่ในมดลูกและออกมาไม่หมด เมื่อมีเพศสัมพันธ์ จึงไปกระตุ้นให้มดลูกบีบตัว เลือดจึงออกมาได้ค่ะหลังจากนี้ หากจะมีเพศสัมพันธ์บ่อยๆ ก็ไม่ควรใช้ยาคุมฉุกเฉินเป็นประจำ เพราะจะมีผลต่อการทำงานของรังไข่ และทำให้ประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95%